Сыны Багдана Агінскага пачалі хутка ўзнімацца ўгару. З іх Аляксандр, які ўдала ажаніўся з дачкой маршалка К.Палубінскага, у 1645 г. атрымаў пасаду менскага ваяводы, першы са свайго роду ўвайшоў у склад Сената, а ў 1649 г. стаў кашталянам троцкім. Яго сын Марцыян ажаніўся з дачкой Ежы Караля Глябовіча і атрымаў тытул графа на Дуброўне разам з часткай глябовіцкай спадчыны. Ён быў ужо адным з адметных дзеячаў, канцлерам Вялікага княства.